als_Latn dik_Latn sag_Latn
Tekniku italian u premtoi tifozëve të Realit se që nga ky moment e deri në përfundim të sezonit të gjithë futbollistët do të sakrifikohen më shumë..
Carlo Ancelotti është i bindur se Reali i Madridit shumë shpejtë do të dalë nga kriza në të cilën është përfshirë. Në tre ndeshjet e fundit Los Blancos kanë pësuar 2 humbje, 1 ndaj Athletic Bilbaos në La Liga dhe 1 tjetër kundër Schalkes në Champions League si dhe kanë barazuar 1-1 me Villarealin, megjithatë Ancelotti ka besim se skuadra e tij do të dijë të ringrihet sic ka bërë gjithmonë kur është gjendur në situata të vështira. Në konferencën për shtyp në prag të ndeshjes së radhës ndaj Levantes tekniku italian u premtoi tifozëve të Realit se që nga ky moment e deri në përfundim të sezonit të gjithë futbollistët do të sakrifikohen më shumë në fushën lojës për të mirën e ekipit.
” Është mëse normale që të gjithë të jemi të prekur nga kjo situatë, madje e gjithë bota madrilene po e përjeton në mënyrën më të keqe këtë periudhë. Por kjo nuk do të thotë se ne do të dorëzohemi. Që nga ky cast do të bëjmë më shumë përpjekje dhe të gjithë do të skarifikohemi më shumë. Unë jam i bindur se do ta ndryshojmë shumë shpejt këtë situatë”.
Tema e portierit është një cështje e nxehtë në shtëpinë e Realit. Gabimet e Iker Casillias në ndeshjen ndaj Schalkes kanë bërë që tifozët të kërkojnë zëvendësimin etij me kostarikanin Keylor Navas. Por pavarsisht kësaj Ancelotti është ende i pavendosur se cili mes të dyve do të luajë titullar në takimin ndaj Levantes.
” Është e mundur që të luajë Keylor por po të njëjtat shanse për të zbritur në fushë ka edhe Casillias. Unë kam besim te të gjithë futbollistët, megjithatë për 11-shen titullare do të vendos vetëm në castet e fundit”.
Në fund një mendim i Ancelottit shkoi për Sergio Ramos i cili është riaftësuar nga dëmtimi dhe është gati për të ndihmuar skuadrën me paraqitjet e tij në fushë.
” Sergio është shumë mirë, mendoj se ai do të na ndihmojë shumë ashtu si edhe Modric. Ramos ka personalitet por mbi të gjitha ka karakter. Të gjithë në klub janë shumë të kënaqur me rikthimin e tij”.
als_Latn als_Latn als_Latn als_Latn als_Latn als_Latn als_Latn